CELEX: C2007/042/66
Language: sk
Date: 2007-02-24 00:00:00
Title: Vec T-406/06: Žaloba podaná 28. decembra 2006 – Evropaïki Dynamiki/Komisia

24.2.2007   
            
            
               SK
            
            
               Úradný vestník Európskej únie
            
            
               C 42/38
            
         Žaloba podaná 28. decembra 2006 – Evropaïki Dynamiki/Komisia
   (Vec T-406/06)
   (2007/C 42/66)
   Jazyk konania: angličtina
   Účastníci konania
   
      Žalobca: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis a N. Keramidas, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie Komisie (GR ENV), ktorým sa zamieta ponuka žalobcu a ktorým bola zákazka pridelená úspešnému uchádzačovi,
            
         
               —
            
            
               zaviazať Komisiu (GR ENV) na náhradu trov konania a iných nákladov, ktoré žalobcovi vznikli v súvislosti s touto žalobou, a to aj v prípade zamietnutia tejto žaloby,
            
         
               —
            
            
               zaviazať Komisiu (GR ENV) na náhradu škody vo výške 86 300 eur, ktorá bola žalobcovi spôsobená v predmetnom postupe verejného obstarávania.
            
         Žalobné dôvody a hlavné tvrdenia
   Žalobca predložil ponuku v nadväznosti na výzvu na vyhlásenie verejného obstarávania na poskytovanie služieb na podporu systému registrov zriadeného smernicou 2003/87 (1) s technickou údržbou a podporou užívateľov (Ú. v. EÚ S 102-108793, 2006). Žalobca namieta proti rozhodnutiu, ktorým bola jeho ponuka zamietnutá a ktorým bola zákazka pridelená úspešnému uchádzačovi.
   Na podporu svojej žaloby žalobca uvádza, že žalovaná sa niekoľkokrát dopustila nesprávneho posúdenia a porušila zásady rovnosti zaobchádzania a transparentnosti. Žalobca okrem toho uvádza, že žalovaná svoje rozhodnutie neodôvodnila, pretože žalobcovi neoznámila výhody úspešnej ponuky vo vzťahu k žalobcovej ponuke.
   
      (1)  Smernica 2003/87/ES Európskeho parlamentu a Rady z 13. októbra 2003 o vytvorení systému obchodovania s emisnými kvótami skleníkových plynov v spoločenstve, ktorou sa mení a dopĺňa smernica Rady 96/61/ES (Ú. v. ES L 275, 2003, s. 32; Mim. vyd. 15/007, s. 631 – 646).